Herbê Dınyayê Dıyıne ki zey herbê verêni, seserra 20ıne de, herbanê dınya ser de tewr tesirınan ra yew biyo u no herb de ki, zey herbê verêni dewletê gırdi sebeta menfaetanê xo pawıtene kewnê cı.

Meclısê Mebusan (be zıwanê Usmanıcki: مجلس مبوثان Meclis-i Mebusan) meclısê parlamenterano ke serra 1876ıne de Meşrutiyetê Verêni ra dıma a kerdo. No meclıs parlamentoyê Usmanıcano, qanun veto u be Meclis-i Âyan ra piya guriyo u Meclis-i Umumî (Parlamentoyo Pêroyi) vıraşto. Abdulhamid II raveri Meclısê Mebusan serra 1876ıne de kerdo a, ceng u lecan ra tepeya zi padayo. Meclısê Mebusan serra 1908ıne de be ilanê Meşrutiyetê Dıyıni ra piya reyna a biyo. No parlamento miyan de zaf partiyi ca gırewti. Serra 1920ıne de paytextê Usmanıcan Estanbol vêrdo ra destê quwetanê işğalkerdoğan u coka Meclısê Mebusan peyniye diya.

İskandinavya (İngılızki: Scandinavia) zımeyê Ewropa de yew mıntıqaya. Dewletê İskandinavya İswec, Norwec, Finlanda, Danimarka, İslanda u qısmên Gronlandaya.

Grube fealîyetanê xo rê serra 1992 de bi çar merdiman şaristanê Îzmîrî de dest pêkerd. Grube xebatê xo yê muzîkî serra 1994 ra nata dernegê bi nameyê Yüz Çiçek Açsın Kültür Merkezi (Wa se vilikî akerê) de dewam kena.

Zımaga Avasu (be Tırki: Boğalı, Abbasuşağızımağı, Zımak) wılayetê Dêrsımi de qezay Pılemuriye de yew dewa nahiya Pırdê Suria. Na dewe de new xaney u dı mezrey estê.

bahdê Lecde osmanıc u Rusa dıma ameyê Trakya. Çen sukandê Çanaxqeleydı yewmi zı Samsun, Bafra, Çarşamba, Balıkesir, Bursa, Karacabey, Gönen, Manyas, Darıca, Şevketiye, Erdek, Edincik, İnegöl, Yenice, Çan, Biga, Edirne, İpsala, Keşan, Uzunköprü, Beykoz, Çatalca, Silivri, Sakarya, söğütlü, ferizli, Bayındır,Dikili , Kemalpaşa, Babaeski, Demirköy, İğneada, Lüleburgaz, Pehlivanköy, Tekirdağ, Malkaradı darênê.

Rıçıkê (koke) Şêr u Roci zaf kıhano. Sistemê zodyakiyê antiki de şêr, horoskop de leo mocno u temsıl kerdo. No motif zi kultur u sivilizasyonê İranıcan arê kerdê. Gorey Afsaneh Najmabadi ra, motifê Şêr u Roci, ikonanê kamiya İrani mocneyan miyan de zaf gırd biyo u kulturê tarixiyê ke İran ser de tesır kerdo zey Zerduştiye, Şia, Cıhudiye u Tırki, pêro inan arê kerdê. Motifê Şêr u Roci, domê hirê imperatoriyan de zi şınasiyayo, sembolê İrani vêniyayo.

Wêranşeher (be Tırki: Viranşehir), yew qezaya Rıhaya. Nıfusê xo dewan ra piya 250.000 ra zafêro. Tarixê Wêranşeheri zaf keheno, reseno miladi ra ver 9000 serran. Şarıstan de camiye (mescide), hêne u bermayışê tarixki zaf estê. Şarıstan de merdımê Êzdi zaf est bi, la 10-15 serran ra nat şarıstan ra zaf şiyê Ewropa.

Sporê motori namê sporiyê ke be guriyayışê motori vıraziyenê, cı rê vaciyenê u namê inano pêroyiyo. Sporê motori şenê be grube ra vıraziyê ya zi merdum şeno be xo ra sporê motori kero. WRC, MotoGP, Formula 1, Formula 2, Formula 3 Nascar, Off-road, ancênayışê kamyoni u ê binan, zafê sporê motori estê.

Ê Lıcê, Erğeni, Qulp, Maden merdum şeno mabênê diyalektanê merkez u veroci bıhesebno. Fekê zey Motki u Aqseraiye ki fekê kıştê (kalekê), nê mabênê merkez u veroci de manenê.